Diari Oficial de la Generalitat Valenciana


Sumari del DOGV 5220, del 16-03-2006 (2006/2995)

ORDE de 13 de març de 2006, del conseller de Justícia, Interior i Administracions Públiques, per la qual es nomenen funcionaris de carrera els qui van superar les proves selectives d'accés al grup A, sector administració especial, informàtics, convocatòries 08/2000, 09/2000 i 10/2000.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5220

Data del DOGV
:   16-03-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/2995


Organisme emissor
:   Conselleria de Justícia, Interior i Administracions Públiques

Tipus de document
:   Ordre

ORDE de 13 de març de 2006, del conseller de Justícia, Interior i Administracions Públiques, per la qual es nomenen funcionaris de carrera els qui van superar les proves selectives d'accés al grup A, sector administració especial, informàtics, convocatòries 08/2000, 09/2000 i 10/2000. [2006/2995]  
Mitjançant ordes de 5 de maig de 2003, de la Conselleria de Justícia i Administracions Públiques (DOGV núm. 4.504, de 21 de maig de 2003), es van convocar proves selectives d'accés al grup A, sector administració especial, informàtics (sistemes lògics), corresponents a l'Oferta d'Ocupació Pública de 2000 de la Generalitat Valenciana, convocatòries 08/2000, accés lliure; 09/2000, torn de discapacitats, i 10/2000, promoció interna.  
Per resolucions de 3 de febrer de 2005, del conseller de Justícia i Administracions Públiques, es publica la relació d'aspirants aprovats per orde de puntuació, una vegada sumades les notes del concurs oposició i del curs selectiu en les proves selectives de referència (DOGV núm. 4.947, de 16 de febrer de 2005).  
Finalitzat el procés de selecció, van haver de realitzar-se els nomenaments de funcionaris de carrera a favor dels qui els hagueren superat, de conformitat amb el que estableix l'article 9.1 del Text Refós de la Llei de la Funció Pública Valenciana, aprovat pel Decret Legislatiu de 24 d'octubre de 1995, del Consell de la Generalitat (DOGV número 2.367, de 30 de novembre de 1995). No obstant això, i tenint en compte que per distintes causes no ha sigut possible realitzar el nomenament abans del dia 17 d'agost de 2005, data en què va finalitzar el termini de sis mesos que determina l'article 9.1.b) de l'esmentada Llei, ha de preveure's la retroacció dels efectes administratius, amb els drets a les indemnitzacions corresponents, de conformitat amb reiterada jurisprudència respecte d'això, si bé l'esmentada retroacció ha d'anar acompanyada de les oportunes cauteles, perquè no tots els fets i situacions generades en l'espai de temps transcorregut fins a la data són susceptibles de revisió.  
Per això, vista la Resolució de 13 de març de 2006, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives citades, obtingudes en el concurs previst en l'article 9.1 de la Llei de la Funció Pública Valenciana i fent ús de la competència que m'atribueix l'article 27.1.j) de l'esmentada Llei,  
ORDENE:  
Primer. Nomenament  
Es nomenen funcionaris de carrera de l'administració del Consell de la Generalitat Valenciana, del grup A, sector administració especial, informàtics, els qui han superat les proves selectives de les convocatòries 08/2000, 09/2000 i 10/2000 i es relacionen en l'annex I d'aquesta orde.  
Segon. Adquisició de la condició de funcionari  
Per a adquirir la condició de funcionari de carrera, s'ha de prendre possessió del lloc de treball obtingut en el Concurs, dins del termini possessori i previ el jurament o promesa a què es referix l'apartat c) de l'article 32 del Text Refós de la Llei de la Funció Pública Valenciana.  
Tercer. Efectes econòmics i administratius  
En quant siguen favorables a l'interessat, es considerarà que els efectes administratius del present nomenament es retrotrauen al dia 17 d'agost de 2005, sense que això comporte revisió d'actes, resolucions o situacions jurídiques emparats per la legalitat vigent, o l'adopció de resolucions de contingut impossible.  
Així mateix, els funcionaris nomenats tindran dret que l'administració els indemnitze per les remuneracions deixades de percebre des del dia 17 d'agost de 2005, fins al dia 19 de març de 2006, ben entés que l'esmentat rescabalament es limitarà a la diferència que resulte entre els salaris realment percebuts per treball per compte d'altri o propi, i les retribucions corresponents al lloc en què prenguen possessió d'acord amb l'adjudicació de destinacions feta per l'esmentada Resolució de 13 de març de 2006.  
Per a l'efectiva indemnització de les retribucions deixades de percebre pels funcionaris de carrera mencionats en els articles precedents, s'haurà de seguir el procediment següent:  
1. La persona interessada sol·licitarà per escrit el pagament de les retribucions del lloc de treball obtingut en el Concurs, no abonades durant el període de què es tracte, i es quantificarà l'import que estime que li corresponga percebre.  
2. La sol·licitud ha de dirigir-se i presentar-se davant de la sotssecretaria del departament on prenga possessió o es trobe prestant serveis, en el cas de produir-se algun canvi de destinació posterior a la referida presa de possessió. Amb la sol·licitud haurà d'aportar els documents que acrediten fefaentment que, durant el període objecte de la reclamació de les retribucions no percebudes, la persona interessada no ha obtingut ingressos en concepte de salaris o retribucions per treball personal. O bé, en cas d'haver-los percebut, que aquests han sigut inferiors als que va haver de cobrar si se li haguera nomenat funcionari de carrera dins del termini dels sis mesos legalment establit, amb destinació en el mateix lloc obtingut, mitjançant l'esmentada Resolució de 13 de març de 2006.  
3. La sotssecretaria del departament corresponent a la destinació del reclamant, dictarà la resolució que procedisca; sense perjuí que, per a millor proveir, sol·licite quants antecedents i informes estime convenient. El termini màxim per a resoldre i notificar és de sis mesos, a comptar de l'entrada de la sol·licitud en el registre de l'òrgan competent per a resoldre.  
Així mateix, aquells del col·lectiu referit, que hagen prestat serveis com a funcionaris interins d'urgència de la Generalitat Valenciana, tindran dret que l'administració els indemnitze pel concepte .desocupació. detret de les respectives nòmines percebudes, si és el cas, durant el període comprés entre el dia 17 d'agost de 2005 fins al dia de la presa de possessió, en la part proporcional corresponent. Per al seu efectiu cobrament, s'haurà de dirigir l'oportuna sol·licitud, en què es quantificarà l'import que s'estime que és procedent percebre i la còpia de les nòmines de referència, a la sotssecretaria del departament on haja obtingut destinació o en la que es trobe prestant serveis, en el cas que es produïsca algun canvi de destinació.  
Quart. Interposició de recursos  
Contra la present Orde, que és definitiva en via administrativa, les persones interessades podran interposar un dels recursos següents:   
a) El de reposició, amb caràcter potestatiu, davant del mateix òrgan que l'ha dictat, en el termini d'un mes;   
b) el contenciós administratiu, davant de la sala corresponent del Tribunal Superior de Justícia de la Comunitat Valenciana, en el termini de dos mesos, sempre que no s'haja interposat el potestatiu de reposició abans al·ludit. En ambdós supòsits, els respectius terminis es comptaran a partir de l'endemà al de la publicació d'aquesta orde en el Diari Oficial de la Generalitat Valenciana.  
Els recursos contenciosos administratius, que s'interposen contra la present Orde, seran anunciats en el Diari Oficial de la Generalitat Valenciana a l'efecte de citació.  
DISPOSICIÓ FINAL  
La present Orde produirà efectes a partir del dia que es publique en el Diari Oficial de la Generalitat Valenciana.  
València, 13 de març de 2006  
El conseller de Justícia, Interior i Administracions Públiques,  
MIGUEL PERALTA VIÑES  
ANNEX I  
DNI COGNOMS I NOM   
42492146 ARAQUE GARCIA MANUEL   
62047059 BAQUEDANO ALCOCER MARIA ARRATE   
67488902 BELMONTE ORTS AMPARO   
68523579 GARCIA GARCIA ALBERT   
62235571 GORDERO GINER MARIANO   
68015488 HERNANDEZ COMES JUAN CARLOS   
03538029 MARTINEZ MARTINEZ GABRIEL   
72288778 MARTINEZ LIANES MARIA JOSE   
62525508 MARTORELL DOBLAS NURIA BEL.   
47124709 NAVARRO GONZALEZ JACINTO   
86122380 SANCHEZ ORTIZ RAFAEL  
32421793 SANCHEZ POVEDA MARIA DOLORES   
41589146 SORET MEDEL MARIA TERESA   
87281858 SORIA SIVERA ROSA MARIA   
05993248 TORIBIO JULIA JOAQUIN